Fyri fyrstu ferð er Vágaverk/Váðaverk á skránni hjá Country- & Bluesfestivalinum. Seinastu árini hevur hesin bólkur verið ein av mest spældu bólkum í føroysku úrvarpsrásunum, Vágaverk hevur givið tvær fløgur út, tann fyrra“ Vágaverk/Váðaverk” kom út í 2002, av tí perlurekkjuni av løgum á tí fløguni, kunnu vit millum onnur nevna hesi løgini, sum hvørt mansbarn man kenna, Medistari í Karry, Á trappuni hjá Lenu, Eftir 1001 Nátt og Jung & Freud & Fromm og úr seinnu fløguni, sum kom út í 2014“ Drekkivatn”, kunnu vit úr tí perlurekkjuni av løgum nevna Hvar Baby-Ljóta verð, Gamla mer–Býtisbarn og Tað var tá. Drekkivatn varð á FMA fyrr í ár, vald til ársins fløgu í 2014 undir bólkingini Blues, Folk & Country.